Abigajil

Abigajil (hebraisk: אֲבִיגַיִל / אֲבִיגָיִל, Avigáyil; «hennes fars glede» eller «kilde av glede»), fra Karmel, og var først hustru av Nabal og ble deretter hustru til kong David av Israel etter Nabals død, i henhold til Første Samuelsbok 25.Nettbibelen: Første Samuelsbok 25 

 Abigajils forvarsel 
I avsnittet hvor Nabal viste sin utakknemlighet mot David, og forsøkte Abigajil å blidgjøre David slik at han ikke tok hevn. Hun ga ham mat, og snakket til ham, tryglet ham om ikke gjøre noe overilt: « og ha på samvittigheten unødvendig blodutgytelse. »Nettbibelen: Første Samuelsbok 25:31  Hun minnet ham om at Jahve vil gi ham varig dynasti: «Herren skal sannelig la ætten din bestå. For det er Herrens kriger du fører, herre, og det skal ikke hende deg noe vondt så lenge du lever.»Nettbibelen: Første Samuelsbok 25:28  Forskeren Jon LevensonLevenson, Jon D. (1978): «1 Samuel 25 as Literature and History», CBQ 40, 20. kaller dette et «ubestridelig forvarsel» av Natans profeti i Andre Samuelsbok 7Nettbibelen: Andre Samuelsbok 7 Alice Bach har merket seg at Abigajil uttrykte et «avgjørende profeti»,Bach, Alice (1989): «The Pleasure of Her Text» , Union Seminary Quarterly Review 43, ss. 44. og at Talmud anser henne som en av Tanákhs (Den hebraiske Bibelen eller Det gamle testamente) syv kvinnelige profeter.Megillah 14a    (PDF) Levenson forslår imidlertid at hun «merker historiens drift» fra innsikt framfor en særskilt åpenbaring.

Vers 36-38 i Første SamuelsbokNettbibelen: Første Samuelsbok 25:36-38  forteller om Nabals død 10 dager etter som blir tilskrevet Guds inngripen: «Da Abigajil kom hjem til Nabal, var det gjestebud i huset, et gjestebud som hos en konge. Nabal hadde drukket mye vin og var lystig. Derfor fortalte hun ham ingenting før morgenen kom. Men om morgenen, da rusen var gått av Nabal, fortalte hun ham alt sammen. Da var det som hjertet hans ville stanse, og han ble som en stein. 38 Omkring ti dager senere slo Herren Nabal, og han døde.» I tillegg ble Nabal tidligere beskrevet som «var vond og vrang i all sin ferd» og således øyensynlig ikke vanskelig å savne, heller ikke av Gud.Nettbibelen: Første Samuelsbok 25:3 

Med Nabal død giftet David seg med Abigajil. Teksten forteller uttrykkelig at Abigajil var «en fager og forstandig kvinne». Faktisk beskrev Talmud henne som en av «fire kvinner av fortrinnlig skjønnhet i verden».Megillah 15a    (PDF) Abraham Kuyper har argumentert at Abigajils oppførsel antyder «en meget tiltalende karakter og en tro som var fast».Den nederlandske teologen Kuyper, Abraham (1941): Women of the Old Testament, Grand Rapids: Zondervan, ss. 106. Dog betrakter Alice Bach henne som nedbrytende,Bach, Alice (1989): «The Pleasure of Her Text» , Union Seminary Quarterly Review 43, ss. 41. mens Sandra Williams antyder at Abigajil er bedragersk og ikke lojal med sin ektemann Nabal og dessuten at hun var «seksuelt tiltrukket en fredløs og en kriminell».Williams, Sandra S.: David and Abigail: A Non-Traditional View

Levenson og Baruch Halpern har foreslått at Abigajil kan faktisk være den samme person som Abigajil, mor til Amasa.Levenson, Jon D. & Halpern, Baruch (1980): «The Political Import of David's Marriages», JBL 99, ss. 511-512. Denne kvinnen er noe uklart beskrevet, men er blant annet nevnt som Davids søster.

 Abigajils sønn 
Abigajil ble mor til en av Davids sønner som er navngitt i Første Krønikebok som Daniel,Nettbibelen: Første Krønikebok 3:1 i Samuelsbøkene er han derimot nevnt som Kilab,Nettbibelen: Andre Samuelsbok 3:3 og i Septuaginta, den tidlige greske oversettelsen av Det gamle testamente, er han i Andre Samuelsbok 3:3 nevnt som Δαλουια, Dalouia.

 Generisk bruk av navnet Abigajil 
Abigajils egen beskrivelse av seg selv som tjenerinne eller tjenestekvinne (Første Samuelsbok 25:27) førte til at navnet Abigajil, da som engelske «Abigail», ble den tradisjonelle betegnelsen for «en ventende kvinne» i engelsk litteratur, eksempelvis som den ventende adelskvinne i Beaumont og Fletchers skuespill The Scornful Lady, utgitt i 1616. Jonathan Swift og Henry Fielding brukte betegnelsen «Abigail» i denne generiske betydningen. Den amerikanske forfatteren William Rose Benet merket seg berømmelsen til Abigail Hill, bedre kjent som «Mrs Masham», en lady-in-waiting, eller hoffdame, hos dronning Anne.The Reader's Encyclopedia, 1948, s.v. «Abigail».

Den uautoriserte israelske utposten Avigayil på Vestbredden ble oppkalt etter den bibelske Abigajil, Nabals hustru.

 Referanser 

 Eksterne lenker 


Kategori:Bibelske profeter
Kategori:Bibelske personer